L'èxit educatiu requereix una acció coordinada entre els diferents agents educatius que actuen en una zona geogràfica determinada.
Els centres i tots els agents i entitats educatives de l'entorn han de realitzar una acció educativa conjunta i complementària, compartint objectius i treballant i aprenen en xarxa.
A més, la família és el primer referent educatiu i responsable del creixement i de la formació dels seus fills i filles.
Per aquest motiu, és necessari dur terme un treball conjunt escola - família que permeti promoure la implicació de la família en el procés escolar i educatiu dels seus fills i alhora facilitar una acció coherent i coordinada.
En aquest apartat hi trobareu recursos per treballar la Interculturalitat en l'entorn i les famílies.
En aquest espai web per a famílies del Departament d'Educació hi trobareu eines per facilitar a les famílies la seva tasca educativa Entre els recursos que ofereix destaca, entre d'altres: Fomentem els valors
En aquest espai web de la UAB hi trobarem un projecte d'innovació que pretén millorar l'èxit educatiu d'infants i joves mitjançant el treball amb les seves pròpies famílies.
Els responsables del programa entenen que la millora dels vincles entre escola i famílies afavoreix d'una manera clara l'èxit educatiu.
En aquest espai web del Departament d'Educació hi trobareu el document i l'aplicació informàtica "Escola i famílies.
Junts X l'Educació", amb orientacions i recursos, entre d'altres, per promoure la participació de les famílies en el procés escolar i educatiu dels seus fills i filles i la participació en el funcionament del centre.
En aquest document del PEE de Guissona hi trobareu una pràctica de referència on es du a terme una experiència de treball en xarxa en què diferents entitats del municipi es coordinen per tal d'organitzar una jornada que pretén contribuir a la cohesió social mitjançant l'educació intercultural, el foment de la convivència i l'ús de la llengua catalana.
En aquest espai web del Departament d'Educació hi trobareu una activitat interdisciplinària que fa servir eines de videoconferència (Skype, Hangouts...).
Es tracta de jugar entre dues classes amb unes regles específiques per poder descobrir a quina part del món es troba l'altra classe.
Es pot jugar amb una classe del mateix país o es pot portar els alumnes ben lluny.
Itineraris educatius personalitzats
En aquest espai web del Departament d'Educació hi trobareu el document orientacions i recursos per acompanyar i orientar l'alumnat en la construcció d'un itinerari educatiu personalitzat que inclogui també activitats no formals de lleure educatiu.
En aquest espai web del Departament d'Educació hi trobareu informació i recursos per consolidar el Servei comunitari amb l'objectiu principal de garantir que els estudiants experimentin i protagonitzin des del currículum accions de compromís cívic que afavoreixin el coneixement i l'arrelament al territori.
Mòdul de formació per a monitors i voluntaris
En aquest document del Departament d'Educació hi trobareu el mòdul formatiu adreçat a monitors i voluntaris que desenvolupen o han de desenvolupar activitats en el marc dels plans educatius d'entorn.
En aquest espai web del Departament d'Educació, hi trobareu el document Patis oberts, de les accions prioritàries PEE 0-20, com un recurs que ofereix un espai de lleure en un context segur per tal que els usuaris puguin crear interaccions i per aprendre a relacionar-se.
En aquest document del PEE de Sant Cugat del Vallès hi trobareu una pràctica de referència que ofereix a l'alumnat la visita a diferents entitats de la ciutat perquè coneguin les activitats que realitzen.
Agrupació de Minyons Escoltes i Guies de Catalunya.
Cau Xots de Castelló d'Empúries
En aquest document del Pla Educatiu d'Entorn de Castelló d'Empúries hi trobareu una pràctica de referència on es descriu la creació d'un cau al municipi.
És un projecte en què els joves fan de monitors i participen en activitats culturals i socials de la ciutat.
Article de diari: "Escoles inquietes: una xarxa de formació i suport a la revolta educativa".
Aquesta notícia explica l'experiència de diverses escoles públiques del Garraf que, treballant en xarxa, han aconseguit unir sinergies per construir un discurs i un projecte comú.
El text aprofundeix en la necessitat de treballar en xarxa amb altres escoles i amb la comunitat, així com en la necessitat de personalitzar l'aprenentatge.
En aquest espai web del Departament d'Educació hi trobareu informació, recursos i orientacions dels Plans educatius d'entorn (PEE) com una proposta educativa que vol donar una resposta comunitària als reptes educatius mitjançant un conveni col·laboratiu entre el Departament d'Educació i els ajuntaments amb l'objectiu de l'èxit educatiu i la cohesió social.
Xarxa d'Educadors i alumnes per la convivència
En aquest espai web de l'Ajuntament de Sant Boi de Llobregat hi trobareu la Xarxa d'Educadors i alumnes per la convivència.
Aquesta xarxa és una de les activitats que l'Ajuntament desenvolupa en el marc del seu projecte de convivència.
Està integrada per educadors de l'Ajuntament i alumnat de nou centres educatius de secundària del municipi i té com a objectiu general desenvolupar activitats educatives que promoguin els valors ètics democràtics i el foment de l'educació crítica de la ciutadania.
En aquest espai web de La Florida- L'Hospitalet de Llobregat hi trobareu un Pla de Desenvolupament Comunitari com a estratègia d'intervenció social i territorial, mitjançant un procés participatiu conjunt de tots els agents implicats, vol donar respostes globals a les necessitats d'una comunitat, amb la finalitat de millorar la qualitat de vida del conjunt de la població del territori.